Решение на Общия съд (осми състав) от 8 септември 2021 г. — QB/ЕЦБ
(Дело T‑555/20)
„Публична служба — Персонал на ЕЦБ — Атестационен доклад — Процедура за оценяване за 2015 г. — Изпълнение на решение на Общия съд — Член 266 ДФЕС — Задължение за безпристрастност — Насоки за атестиране на членовете на персонала на ЕЦБ — Явни грешки в преценката — Отговорност“
1.      Жалби на длъжностните лица — Служители на Европейската централна банка — Отменително решение — Последици — Задължение за приемане на мерки за изпълнение — Отмяна на атестационен доклад поради процесуално нарушение — Приемане на идентичен акт при спазване на процесуалните правила — Допустимост — Спазване на принципа на добросъвестност — Необходимост от ефективно преатестиране на заслугите на жалбоподателя
(член 266 ДФЕС; член 41, параграф 1 от Хартата на основните права на Европейския съюз)
(вж. т. 37—46, 52 и 57)
2.      Жалби на длъжностните лица — Служители на Европейската централна банка — Отменително решение — Последици — Задължение за приемане на мерки за изпълнение — Отмяна на атестационен доклад поради липса на безпристрастност на втория атестиращ — Задължение за замяна на първия атестиращ — Липса — Възлагане на функциите на втори атестиращ на прекия ръководител на първоначалния втори атестиращ — Допустимост
(член 266 ДФЕС)
(вж. т. 71—73, 85 и 86)
3.      Длъжностни лица — Служители на Европейската централна банка — Оценяване — Атестационен доклад — Съставяне — Задължение да се вземе съгласието на атестирания за определянето на целите в работата за следващия период на атестиране — Липса
(вж. т. 93)
Предмет
Искане на основание член 270 ДФЕС и член 50а от Статута на Съда на Европейския съюз, от една страна, за отмяна на атестационния доклад на жалбоподателката за атестационната 2015 г. и от друга страна, за обезщетение за неимуществените вреди, които тя твърди, че е претъпяла вследствие от този акт
Диспозитив
1)
Отхвърля жалбата.
2)
QB понася, наред с направените от нея съдебни разноски, и тези на Европейската централна банка (ЕЦБ).